

VLADA REPUBLIKE HRVATSKE

Zagreb, 11. svibnja 2023.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predlagatelj:** | Ministarstvo rada, mirovinskoga sustava, obitelji i socijalne politike |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predmet:** | Prijedlog izmjene odluke o pokretanju postupka za sklapanje Ugovora između Republike Hrvatske i Države Izraela o socijalnoj sigurnosti |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

PRIJEDLOG ODLUKE

**VLADA REPUBLIKE HRVATSKE**

Na temelju članka 7. Zakona o sklapanju i izvršavanju međunarodnih ugovora („Narodne novine“, broj 28/96.), Vlada Republike Hrvatske je na sjednici održanoj \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ donijela

**ODLUKU**

**o izmjenama Odluke o pokretanju postupka za sklapanje Ugovora**

**između Republike Hrvatske i Države Izraela o socijalnoj sigurnosti**

**I.**

U Odluci o pokretanju postupka za sklapanje Ugovora između Republike Hrvatske i Države Izraela o socijalnoj sigurnosti, KLASA: 022-03/18-11/06, URBROJ: 50301-25/06-18-2, od 15. veljače 2018., točka V. mijenja se i glasi:

„Određuje se izaslanstvo za vođenje pregovora u sljedećem sastavu:

* ravnatelj Uprave za mirovinski sustav Ministarstva rada, mirovinskoga sustava, obitelji i socijalne politike, voditelj izaslanstva
* predstavnik Ministarstva rada, mirovinskoga sustava, obitelji i socijalne politike, član
* predstavnik Ministarstva zdravstva, član
* predstavnik Središnjeg državnog ureda za demografiju i mlade, član
* predstavnik Hrvatskog zavoda za mirovinsko osiguranje, član
* predstavnik Hrvatskog zavoda za zdravstveno osiguranje, član.

Troškovi za rad izaslanstva obuhvaćaju troškove vođenja pregovora, a osigurani su u Državnom proračunu Republike Hrvatske u okviru redovnih sredstava tijela čiji predstavnici sudjeluju u izaslanstvu za pregovore kao i u Financijskom planu Hrvatskog zavoda za zdravstveno osiguranje za 2023. godinu i projekcijama plana za 2024. i 2025. godinu.“

**II.**

Točka VI. mijenja se i glasi:

„Ovlašćuje se ministar rada, mirovinskoga sustava, obitelji i socijalne politike da, u ime Republike Hrvatske, potpiše Ugovor.“

|  |  |
| --- | --- |
| KLASA: |  |
| URBROJ: |  |
| Zagreb, |  |

PREDSJEDNIK

mr. sc. Andrej Plenković

**Obrazloženje**

**Uz točku I.** Prilikom predlaganja Odluke o pokretanju postupka za sklapanje Ugovora između Republike Hrvatske i Države Izraela o socijalnoj sigurnosti bilo je predloženo izaslanstvo u sastavu koje je u veljači 2018. odgovaralo ustrojstvu tadašnje državne uprave. Kako je u međuvremenu propisano novo ustrojstvo i djelokrug tijela državne uprave Zakonom o ustrojstvu i djelokrugu tijela državne uprave („Narodne novine“, br. 85/20. i 21/23.), predlaže se izmijeniti sastav izaslanstva sukladno tome.

Također, troškovi za rad izaslanstva obuhvaćaju troškove vođenja pregovora, a osigurani su u Državnom proračunu Republike Hrvatske u okviru redovnih sredstava tijela čiji predstavnici sudjeluju u izaslanstvu za pregovore kao i u kao i u Financijskom planu Hrvatskog zavoda za zdravstveno osiguranje za 2023. godinu i projekcijama plana za 2024. i 2025. godinu za predstavnika Hrvatskog zavoda za zdravstveno osiguranje.

**Uz točku II.** S obzirom na novo ustrojstvo tijela državne uprave potrebno je izmijeniti i funkciju potpisnika kojeg se ovlašćuje za potpisivanje Ugovora.